Presidentvalget i Polen 2020

Presidentvalget i Polen 2020 ble holdt 28. juni og 12. juli 2020.Sittende president Andrzej Duda fikk i første valgomgang 43,5 % av stemmene, mot utfordreren Rafał Trzaskowskis 30,46 %. Da ingen av kandidatene fikk mer enn halvparten av stemmene, var det nødvendig med en ny valgomgang. Duda vant andre valgomgang med ca. 51 % av stemmene. Valgdeltakelsen var på ca. 68,2 %. 

Valget var opprinnelig satt til 10. mai 2020, men ble så sent som 6. mai utsatt, som følge av koronapandemien utsatt. I første omgang skjedde utsettelsen uten ny dato for valget. Sejm tillot senere at valget kunne holdes som brevvalg.

Valgordning 
Presidenten er etter 1990 blitt valgt direkte av folket, for en valgperiode på fem år. Den valgte presidenten kan gjenvelges én gang.

Valget og koronakrisen 
Som følge av den pågående koronaviruspandemien, krevde opposisjonen av valget måtte utsettes til senere. Regjeringspartiet PiS foreslo i april for Sejm at det som følge av smittefaren skulle holdes et brevvalg, og forslaget gikk gjennom med knapt flertall. Senatet opphevet vedtaket og sendte det tilbake til Sejm.

Małgorzata Kidawa-Błońska gikk deretter inn for boikott av valget 10. mai 2020. Det samme gjorde en rekke andre tidligere polske politikere, deriblant Lech Walesa og Donald Tusk. Andre opposisjonskandidater, som for eksempel Szymon Hołownia, ønsket å gjennomføre valget.

Landets største parti PiS kunngjorde 5. mai 2020 at det vurderte å foreslå en utsettelse av valget. Partiet antok at Polens høyesterett ville kjenne valget ugyldig dersom det ble avholdt 10. mai. Den 6. mai inngikk PiS og koalisjonspartneren Accord, avtale om utsettelse av valget. Sejm aksepterte 7. mai 2020 at valget kunne avholdes som brevvalg.

Rafał Trzaskowski, ordfører i Warszawa etterfulgte Kidawa-Błońska som presidentkandidat.

Den sittende presidenten Andrzej Duda ga avkall på sitt medlemskap i PiS da han ble president, og opptrådte ved valget som uavhengig politiker. Han ble likevel ansett som lojal til dette partiet.

Kritikk av mediedekningen av valget 
OSSE kritiserte TVP, det nasjonale polske fjernsynet, for ikke å være nøytrale i dekningen valgkampen i 2020 og mente at enkelte reportasjer hadde et fremmedfiendtlig og antisemittisk preg. Press-Service Monitoring Mediów, et polsk byrå for medieovervåkning, meldte at i tiden 3.–16. juni 2020 var 97 % av innslagene i TVPs hovednyhetssending positive i omtalen av Duda, mens 3 % var nøytrale. Tallene for omtaler av Trzaskowski 87 % negative og 13 % nøytrale.

Referanser 

Valg i Polen
2020 i Polen
Valg i 2020